Dansehallerne varmer op til den årlige internationale Dansens Dag med film, forestillinger og fællesdans i dagene op til 29. april – både på hjemmefronten i Carlsberg Byen og ude omkring i landet.
'Når vi fejrer dansen, er det med et syn på en kunstart, der favner hele mennesket som fysisk, intellektuel og sansende. I år har vi særligt fokus på børn og unge, og det den medskabende dans kan bidrage med, men vi giver også plads til mere eksperimenterende og udfordrende oplevelse i Loona Nights. Tag en chance – kom og vær med!', lyder det fra Efva Lilja, direktør og kunstnerisk leder i Dansehallerne.
- Dansehallerne begyndte opvarmningen 20. april i samarbejde med Cinemateket med 60SECONDS Dance Award Ceremony 2017 - en international online konkurrence for dansefilm af et minuts varighed.
- Fejringen fortsætter 28. april i Dansehallerne, der har flere forskellige arrangementer på programmet. Dagen begynder ude på Humletorvet i Carlsberg Byen, hvor næsten 400 børn gir’ den gas i Årets Dans, der et en del af Dansehallernes landsdækkende projekt Ta´ fat om dansen.
Og børnene i København får selskaber af tusinder andre skolebørn rundt om i landet, der ligeledes fejrer Dansens Dag med Åreets Dans i ugerne op til 29. april.
- Og 28. april afvikles den absolutte sidste omgang af Dansehallernes populære platform Loona Nights, hvor dansere og andre kunstnere kan få afløb for deres vildeste idéer, hemmelige drømme og geniale forsøg i form af miniværker, som de præsenterer for publikum i uformelle rammer.
Man kan læse mere om programmet på www.dansehallerne.dk
(Billedet: Skolebørn over hele landet fejrer Dansens Dag med Årets Dans. Her fra Dansens Dag i 2015. Foto: Lars Nybøll)
Kommentar til note - Dansehallerne får hele Danmark til at danse